Ebba Nordenadler

Ebba Carolina Magdalena Nordenadler, jaiotzez Wester, (Hudiksvall, 1864ko martxoaren 18a – 1931ko azaroaren 19a) suediar idazle eta itzultzailea izan zen.

 Bizitza 
Ebba Wester 1864ko martxoaren 18an jaio zen Hudiksvallen. Marcus Olof August Wester filosofiako doktorearen eta haren emazte Hilda Benigna Eleonora Adelaide  Engelkeren alaba bakarra izan zen. Hamar urte zituela, ama hil zitzaion. Stochkholmen ikasi zuen, 1893an graduatuz, eta urtebete geroago Arvid Herman Nordenadler basozainarekin ezkondu zen. Hiru seme-alaba izan zituen, Eivor (Eyvor), Carl Erik eta Ebba Louise Margareta.

Lehen ipuinak eta itzulpenak 1894an argitaratu zituen Svenska Dagbladet egunkarian. 1899an I Edsbro pension eleberria idatzi zuen, 1900ean argitaratua, eta 1901ean beste bat, Den gamla prästgården: berättelse för flickor. Bi eleberri horiek neska gazteei zuzenduak ziren, eta argumentua nesken barnetegietan gertatzen zen. Gazte literaturaz gain, folklorea eta etnologia interesatzen zitzaizkion, eta maitagarri-ipuin bilduma batzuk kaleratu zituen.

Idazteaz gain, Ebba Nordenadlerrek asko itzuli zuen norvegieratik, danieratik, alemanetik eta ingelesetik, batez ere haur eta gazte literatura, abenturazko liburuak eta polizia-eleberriak. Itzulpena merezi zuten lanak hautatu eta argitaletxeei eskaini zizkien.

1931n hil zen arte aktiboki itzultzen jarraitu zuen. Urte horretan bertan itzuli zituen hiru eleberri argitaratu ziren.

 Lanak 

 Norberaren lanak 

 Itzulpen hautatuak 

 Erreferentziak 

 Kanpo estekak 

Kategoria:Suediako eleberrigileak
Kategoria:Emakume eleberrigileak
Kategoria:Gazte literaturako idazleak
Kategoria:Suedierazko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Suediako itzultzaileak
Kategoria:Emakume itzultzaileak